گـُـنـاهکـارءَ وَتـی گـُـنـاهءِ وام دیَـگ لـوٹ اَنـت
ادَبـی هـکـیـم
مَـردےءَ وَتـی هَـمـسـاهِـگءِ زال سَـکّ پَـسُـنـداَت آ هَـمُـکّ روچ مـاں هَمـے پـگـرءَاَت کـہ چـوں هَـمـسـاهِـگءِ زالءَ پـہ گـُـنـاهءِ کـنَـگءَ رَد بـہ دَنـت یَـک روچـے مَـردءَ یَـک رِپـکـے دَرگِـپـت کِـہ هَـمـسـاهِـگءِ زالءَ چَـہ آئـیءِ لـوگءَ دَر بـہ کـنـت ءُ دگِـے نـیـمَـگـےءَ بـہ بـارت کـہ اودءَ آئـیءِ لـوگـواجَـہ گـوں مـہ بـیـت گـڑا مَـردءَ وَتـی جَـنءُ چُـکّءُ هَـمـسـاهِـگءِ جَـنـیـنءُ آئـیءِ چُـکّ پَـہ جَـنـگـلءِ سَـیـل کـنَـگءَ بُـرت اَنـت هَـمـسـاهِـگءِ لـوگـواجَـہءَ وَتـی هَـمـسـاهِـگءِ سَـرا اهـتُـبـار هَـسـت اَت آئـیءَ مـاں وَتـی دلءَ بَـدیـں شَـکـّے نـیـسـت اَت مَـردءَ وَتـی ءُ هَـمـسـاهِـگءِ زالءُ بـوُلّ زُرت اَنـت مـاں جَـنـگـلءَ شُـت اَنـت رَنـدا آئـیءَ وَتـی زالءَدوُر پَـہ آپءِ کـارَگءَ شـوں کـُـرت پَـدا آئـیءَ درُهـیـں زَهـگـاں پَـہ لَـیـبءِ کـنَـگءَ دوُر شـوں کـُـرت اَنـت تـاں گـوں هَـمـسـاهِـگءِ زالءَ تَـهـنـا بـہ بـیـت رَنـدا آئـیءَ وَتـی هَـمـسـاهِـگءِ زالءَ پَـہ وَتـی دیـمءِ سـیـاه کـنَـگءَ داوَت دات بَـلَـے آ شَـرَپـداریـں زالءَ نَـہ مَـنّ اِت پَـدا مَـردءَ بـازیـں زَرّے دات بـلـے پَـدا هَـم آ زال رَزا نـہ بـوُت تـاں کـہ پَـہ لَـکِّے کـلـدارءِ دَیَـگءَ رَس اِت بَـلَـے پَدا هَـم آ زال رَزا نَـہ بـوت کـہ وَتـی  دیـمءَ سـیَـہ بـہ کـَنـت رَنـدا مَـرد  پَـہ زور گـُـلائـیـش بـوُت نـوں هَـمـے وَهـدءَ شُـپـانـکـے چَـہ درَچـکـانـی پُـشـتءَ دَراتـک ءُ گـوَشـت مَـردَک تـو اَبـدالےءِ کـہ پَـہ اے زالءَ یَـکّ لَـکـّے  کـلـدارءِ دَیَـگءَ تَـیـارئَے اودا بُـرو مـاں آ  آپءِ سَـرا  اودا  یَـک وَشّـرَنـگـیـں زالـے نِـشـتَـگ وَتـی سَـرءَ پَـہ مُـپـتءَ دَیَـگءَ تَـیـاراِنـت بَـلَـے مَـنءَ چَـہ وَتـی هـاوَنـدءَ تـرسـتَـگ پَـمـشـا مـن نَـہ شُـتَـگـاں نـوں تـو ایشـیءَ یَـلَـہ کـن هَـما مُـپـتـیـں زالءِ گـورا بُـرو رَنـدا مَـردءَ زانـت کـہ گـُـنـاهـگـارءَ وَتـی گـُـنـاهءِ وام پـراَنـت آ وام دیَـگ لـوٹ اَنـت.